Påsejlingen skete kort før midnat da coasteren sejlede ind i kutteren, oplyser Vagthavende ved Nordjyllands Politi i Hjørring. Kutteren fik svære skader på skroget, og den begyndte at tage vand ind. Reddet i land i Hirtshals Redningsstationen i Hirtshals sendte en båd med pumpeudstyr. Det lykkedes at holde kutteren flydende og den blev bugseret ind til havnen i Hirtshals. Fortsætter til Rostock Den cypriotiske coaster fortsætter til Rostock, hvor den vil blive undersøgt af specialister fra Søfartsstyrelsens opklaringsenhed. Årsagen er ukendt Årsagen til påsejlingen er endnu ukendt, og det er uvist, hvem der bærer skylden. Der skete ingen personskade ved påsejlingen.

Opsummering:
En cypriotisk coaster påsejlede onsdag aften kutteren FN 326 fra Strandby seks sømil nord for Hirtshals.